open-index/open-wikipedia-markdown huggingface dataset:
Norsk Måldyrkingslag

**Norsk Måldyrkingslag** (*Akademi for Det Norske Målet*) er eit lag skipa i 1928 med føremål om å granska og dyrka det norske målet. Tuftinga skjedde etter opptak av Studentmållaget i Oslo. Laget har med ujamne mellomrom gjeve ut årboka «Fram då, frendar», og har dessutan prenta ein del fagordlister. Det var Norsk Måldyrkingslag som fyrst gjorde framlegg om Norsk Ordbok. Ansvaret for dette arbeidet vart i 1945 overteke av Det Norske Samlaget.

Lars Eskeland var den fyrste leiaren av laget. Av andre leiarar kan ein nemna Sigurd Kolsrud, Severin Eskeland (1880-1964), Elias Berdal og Knut Robberstad. Medlemstalet har variert gjennom tidene. I 2013 låg det på rundt 40.

## Kjelder
*Aarnes, H. (1959). Norsk Måldyrkingslag. I  *Norsk allkunnebok. IX. bandet* (s. 32). Oslo: Fonna Forlag.

## Fotnotar
Andreas Bjelland Eriksen

**Andreas Bjelland Eriksen** () er ein norsk politikar for Arbeidarpartiet. Sidan 16. oktober 2023 har han vore klima- og miljøminister i regjeringa Støre.

## Liv og virke
Bjelland Eriksenvar elev ved Stavanger Katedralskole, avd. Kongsgard, og er utdanna siviløkonom frå Noregs handelshøgskole.

Han var leiar av AUF i Rogaland frå 2010 til 2012, og medlem av fylkestinget i Rogaland frå 2011 til 2019. 

Frå 2021 til 2023 var han statssekretær ved Statsministerens kontor og i Olje- og energidepartementet. Han kom frå stillinga som politisk rådgjevar i stortingsgruppa til Arbeidarpartiet.

Bjelland Eriksen er son av Cecilie Bjelland.

Bjelland Eriksen er gift og har eitt barn.

## Kjelder

**Denne artikkelen bygger på «[[:nb:Andreas Bjelland Eriksen|Andreas Bjelland Eriksen]]» frå ,  den 20. oktober 2023.*
Gunnar Andersen

**Gunnar Andersen** () var ein norsk idrettsmann frå Oslo, skihoppar og fotballspelar. På fotballbana var han ein «eminent halfback, oppoffrende lagspiller og myndig kaptein». I 1918 vart han den fyrste som vart tildelt Egebergs ærespris.

## Karriere
### Ski
Sundag 18. februar 1912 sette Andersen uoffisiell verdsrekord då han vann hopprennet i Gustadbakken i Modum med eit bestehopp på 47 meter.

### Fotball
Andersen fekk sin landslagsdebut i 1911. Han var i mange år lagkaptein, mellom anna då Noreg i juni 1918 vann 3–1 over Danmark og landslaget kunne bokføre sin fyrste siger. 1919-sesongen spelte han alle fire kampane då Noreg vart uformell skandinavisk meister gjennom to triumfar mot Sverige og siger over Danmark på heimebane. Andersen deltok både i Sommar-OL 1912 i Stockholm og i Sommar-OL 1920 i Antwerpen. I Antwerpen overraska det norske mannskapet ved å slå England, ein av favorittane i turneringa. Då olympiaden var over kom han med som venstre-half på eit tenkt verdslag. Han spelte sin 46. og siste landskamp i 1924.

Andersen spelte på fotballaget til Ski- og fotballklubben Lyn frå 1912 til 1924. Laget tok seg til finalen i noregsmeisterskapen i 1923, der det vart tap mot SK Brann.

Sidan var han fotballdommar.I fleire år sat han i styret til Norges Fotballforbund og i komiteen som tok ut landslaget.

### Merittar
*Tap i cupfinalen: 1923 med Lyn

## Kjelder
Per Skou

**Per Skou** () var ein norsk fotballspelar og idrettsleiar frå Skien, president i Norges Fotballforbund frå 1929 til 1933. Han vart noregsmeister med Ski- og fotballklubben Lyn i 1911 og med Odds Ballklubb i 1913 og 1915. Skou var venstreback, ein spelar kjent som ein «hardtspillende, taklingssterk og pasningssikker back med god plasseringsevne». Skou var tilsett i papirprodusenten Union i lang tid, mellom anna som revisjonssjef.

## Karriere
### Landslagsspel
Skou debuterte i landskampen mot Sverige i Stockholm 17. september 1911, Noregs tredje landskamp i fotball. Han deltok i OL-turneringa i 1912 i Stockholm og var med då Noreg i juni 1918 vann 3–1 over Danmark, landslaget sin fyrste siger. 1919-sesongen spelte han alle fire kampane då Noreg vart uformell skandinavisk meister gjennom to triumfar mot Sverige og siger over Danmark på heimebane. Under Sommar-OL 1920 i Antwerpen spelte han to av tre kampar, mellom dei då det norske landslaget slo England, ein av favorittane i turneringa. 
Skou sin 41. og siste landskamp kom i Oslo 16. september 1923. I 23 av desse kampane danna han backpar med Otto Aulie.

### Klubbspel
Skou var Odd-spelar i 1910. Laget tok seg til cupfinalen, ein finale som enda med tap mot oslolaget Lyn. Året etter budde han i hovudstaden og spelte på backplass då Lyn-laget forsvarte NM-tittelen. Deretter var han med på Odd sine to NM-triumfar i 1913 og 1915, to finalekampar som begge enda med siger 2–1 til laget frå Skien. Frå 1917? til 1923 var Skou atter Lyn-spelar. Han fekk med seg NM-finalen 1923, ein kamp Lyn tapte mot SK Brann.

### Merittar
*Noregsmeister: 1911 med Lyn
*Noregsmeister: 1913 og 1915 med Odd
*Cupfinalist: 1923 med Lyn

### Idrettsleiar
Skou var president i Norges Fotballforbund frå 1929 til 1933. I 1934 var han den fyrste som vart utnemnt til heidersmedlem i fotballforbundet.

## Kjelder

*Store norske leksikon
Jens Lindberg

**Jens Lindberg** () var ein norsk filolog frå Elverum som arbeidde for mål- og kulturreising.

Lindberg utdanna seg i faga norsk, engelsk og latin. Sidan utvida interessa seg til tysk og gresk, og gjennom studieopphald i Tyskland og England tileigna han seg kunnskap om både språk og litteratur i desse landa. Seinare sette han seg grundig inn i semittiske språk, og omsette mellom anna persisk lyrikk til norsk. Lindberg var formann i Studentmållaget hausten 1920. Som formann tok han del i skipinga av studentbladet Fram i samarbeid med Mot Dag. Han gav ut Ivar Aasens folkeminnesamling *Norske Minnestykke*, og sluttredigerte Olav Aukrusts posthume diktsamling *Solrenning* (1930) saman med enkja Gudrun Aukrust. 

Sjukdom og ei særs kritisk innstilling førte til at han gav ut få arbeid. Under andre verdskrigen deltok han i illegal verksemd, og rømde sjølv til Sverige.

## Kjelder
*Jens Lindberg In Memoriam i Syn og Segn, årgang 1951.
*Skirbekk, H. (1957). Lindberg, Jens. I  *Norsk Allkunnebok. VIII. bandet* (s. 141). Oslo: Fonna Forlag.

## Fotnotar
Enid Blyton

**Enid Mary Blyton** () var ein engelsk barnebokforfattar, mellom anna kjent for forteljingane om Noddy og for dei 21 bøkene i Fem-serien. I alt skal ho ha skrive meir enn 700 barnebøker og 10 000 noveller.

## Liv
Blyton var fødd  i East Dulwich og voks opp i Forstads-London, med ein far som forlét familien då ho var i tenåra. Usemje med mora gjorde at Enid sjølv flytta ut kort tid etter. Ho var ein dyktig pianist som ung, med avbraut musikkutdanninga for å ta lærarutdanning.

Ho gifta seg i 1924 med Hugh Alexander Pollock (1888–1971), som arbeidde i forlaget hennar. I 1943 gifta ho seg på nytt, med legen Kenneth Fraser Darrell Waters, som ho hadde hatt eit forhold til i to år. Ho blei enke i 1967. Kort tid etter utvikla ho Alzheimers sjukdom, og døydde i pleieheim året etter. Ho hadde to døtrer med den fyrste ektemannen sin.  Imogen Blyton skreiv seinare ein biografi om mora.

## Forfattarskap
Ho debuterte i 1922 med barnediktsamlinga *[[Child Whispers]]*, og etablerte seg raskt som ein effektiv bidragsytar til ulike magasin og tidsskrift. I den fyrste delen av forfattarskapet handla verka hennar ofte om alvar, feer og liknande eventyrfigurar.

Forfattarskapet omfattar mange sjangrar: attforteljingar, fagbøker og forteljingar. Forteljingane kan grupperast i tre grupper etter miljøa sine: light fantasy med alvar og feer, kostskule-forteljingar og barnedetektiv- og eventyrfortelljngar. Dei mest kjente bøkene i fantasysjangeren er *[[The Faraway Tree]]*-serien på fire bøker (1939–1951). Blant kostskulebøkene er mange lagt til Malory Towers eller til St Clare's.

Bøkene hennar om barnedetektivar og barn på spennande eventyr er samla i seriar som Fem-serien, De fem detektivene, Det hemmelige S og Eventyrbøkene.

Den fyrste av dei 24 bøkene om Noddy kom ut i 1949. Noddy er ein trefigur som bur i Lekeland, saman med eventyrfigurar og antropomorfe dyr. Det er laga fleire seriar med barne-tv-program om Noddy, den fyrste allereie i 1955.

Fjernsynsfilmen *Enid* (2009) var ei skildring av livet hennar, med Helena Bonham Carter i hovudrolla. Carter vann ein emmypris for rolla.

Enid Blyton Society blei skipa i 1995

## Kjelder

**Denne artikkelen bygger på «[[:no:Enid Blyton|Enid Blyton]]» frå ,  den 21. oktober 2023.*  

## Bakgrunnsstoff

*
Њ

**Њ** (minuskel **њ**) er ein bokstav i det kyrilliske alfabetet, og vert brukt i serbisk og makedonsk. Bokstaven svarer til ljoden /ɲ/ og er elles gjeve ved digrafen Nj i det latinske alfabetet i serbisk og kroatisk. Den kyrilliske bokstaven er ein ligatur av Н og Ь (kyrillisk N og det mjuke teiknet; som i m.a. russisk viser at konsonanten framom Ь skal uttalast palatalisert).
Thaulow Goberg

**Arthur Thaulow Goberg** () var ein norsk fotballspelar frå Skien. Han vann 1919-31 fem kongepokalar i fotball med Odds Ballklubb og spelte 1924-31 i 25 av Noregs landskampar. Han var sideback, «en glimrende hodespiller med et usedvanlig blikk for selve spillet, hurtig, hard og kontant».

## Karriere
### Klubbspel
Goberg var aktiv i Storms Ballklubb før han i 1918 melde overgang til byrivalen Odd. Gjennom 17 sesongar fram til 1934 var han med på å verte cupmeister med Odd åra 1919, 1922, 1924, 1926 og 1931. I NM-finalen 1921 vart det tap mot SK Frigg.

### Landslagsspel
Goberg tok i 1924 over som venstreback på landslaget etter Per Skou. Fram til 1931 spelte han i 25 av Noregs 34 landskampar i perioden. Han spelte alle tre kampane då Noreg vart nordisk meister 1929 etter sigrar over Finland, Sverige og Danmark. Goberg bidrog samstundes til at Noreg sikra seg den nordiske Gullpokalen 1929-32, den fyrste pokalen i sitt slag.

### Merittar
*Nordisk meister: 1929 for Noreg
*Vinnar av Gullpokalen: 1929-32 for Noreg
*Noregsmeister: 1919, 1922, 1924, 1926 og 1931 med Odd BK

## Kjelder

*eu-football
Gunnar Dybwad

**Gunnar Dybwad** () var ein norsk fotballspelar frå Steinkjer som spelte for Steinkjer Idretts- og fotballklubb frå 1948 til 1962. Han var ein angrepsspelar som i yngre år utmerkte seg med god teknikk, seinare òg som organisator og strateg. Dybwad spelte oftast senterløpar eller indre venstre. Han var den fyrste frå eit klubblag nord for Trondheim som fekk spele på Noregs landslag.

## Karriere
### Klubbspel
Dybwad spelte frå 1948 i landsdelsserien med Steinkjer. Vårsesongen 1951 var han innom Freidig i Trondheim. Sidan var han aktiv i Steinkjer til 1963, dei siste åra som spelande trenar og sesongane 1962 og 1963 einast på tampen av sesongen. Steinkjer-laget rykte opp i Hovudserien sommaren 1956. Etter nedrykk i 1958 tok det tre år før Steinkjer kom tilbake i toppserien. Laget kom på andreplass i 1. divisjon 1961-62, berre seriemeister SK Brann sanka fleire poeng i den lange «sesongen» med 16 lag som tevla om å kome med i den nye tiklubb-serien. Hausten 1963 enda Steinkjer sist i 1. divisjon.

### Landslagsspel
Sommaren 1950 deltok Dybwad i ein landsdels-kamp mot Mellan-Sverige og deretter B-landskamp mot Sverige i Jönköping. Om hausten var han med i troppa då landslaget møtte Jugoslavia i Beograd. Han fekk sin landslagsdebut mot England sitt amatørlandslag den 15. mai 1951 i Middlesbrough. Dybwad spelte to til landskampar i 1951, skåra begge Noregs mål då det vart tap mot Jugoslavia. Åra frå 1953 til 1957 var han med i 22 av Noregs landskampar. Til sist fekk han to landskampar i juni 1960. I alt skåra han 11 mål på sine 27 landskampar.

### Merittar
*Sølvplass i 1. divisjon: 1961/62 med Steinkjer IFK

## Kjelder
*''Heia Steinkjer!'', 1964
*eu-football
Ludwig Emil Grimm

**Ludwig Emil Grimm** () var ein tysk målar og grafikar. Han var bror av dei kjende Grimm-brørne Jacob og Wilhelm.

Grimm var fødd i Steinau ved Hanau. Han lærte etsing- og koparstikkunst under Hess i München. Etter å ha teke del i Napoleonskrigane verka han i München. I 1832 blei han professor ved Kassel kunstakademi. Han måla religiøse bilde (sjølvportrett 1815), og fleire portrett, av blant anna diktaren Clemens Brentano, og utførte eit par hundre gode etsa blad. I 1840 gav han ut ei samling av etsingane sine: *Die Märchenerzählerin* (med supplement 1854).

### Verk i utval

File:L E Grimm Bäuerin aus Egern mit Kindern.jpg|Bondekone frå Egern med døtrene sine (1813)
File:Nürnberg Johannisfriedhof Ludwig Emil Grimm 001.jpg|Johannisfriedhof i Nürnberg (1828)
File:Kinder- und Hausmärchen Titel 2te Ausgabe Frontispiz.jpg|Framside til Grimms eventyr (1819)
File:Kassel Marstaellerplatz 1844.jpg|Marstaellerplatz i Kassel (1844)
File:Brüder Grimm Doppelporträt 1843.jpg|Dobbelportrett av Jacob og Wilhelm Grimm (1843)


## Kjelder

**Denne artikkelen bygger på «[[:da:Ludwig Emil Grimm|Ludwig Emil Grimm]]» frå ,  den 21. oktober 2023.* 
*** oppgav desse kjeldene:* 
***
Popricani

**Popricani**  er ein kommune i Iași fylke i Romania. Kommunen inngår i storbyområdet til fylkeshovudstaden Iași.

## Busetnader

Popricani er ein *[[comună]]* (landkommune) med desse busetnadane:

## Kjelder

**Delar av denne artikkelen bygger på «[[:ro:Comuna Popricani, Iași|Comuna Popricani, Iași]]» frå , den 22. oktober 2023.*  

### Referansar
Ruginoasa

**Ruginoasa** er namnet på fleire stader i Romania:
* Ruginoasa i Iași, landkommune (*comună*) i Iași fylke
* Ruginoasa i Neamț, landkommune (*comună*) i Neamț fylke
Hagiografi

**Hagiografi** (frå gresk *hagios* og *grafein*, «å skriva om heilage») er biografiar av helgenar (heilage person) eller kyrkjeleiarar. Desse kristne skriftene er studiet av helgenar med fokus på livet til enkeltpersonar og mirakla deira. Studiet av helgenar som fenomen, utan fokus på dei enkelte helgenane, blir kalla *[[hagiologi]]*. Hagiografi kan òg visa til skriftene som resulterer frå studiet, som har utvikla seg som ein eigen litterær sjanger. Sjangeren var ideologisk viktig for den katolske kyrkja, den ortodokse kyrkja, den anglikanske kyrkja, dei orientalsk-ortodokse kyrkjer, og kyrkjene i aust. Andre religionar som buddhisme, hinduisme, islam og sikhisme har òg framstilt og halde oppe hagiografiske tekstar (som *[[Janamsakhis]]* i sikhismen) som handlar om helgenar, guruar og andre enkeltpersonar som ein meiner var fylte med ei form for heilag makt.

I dei fyrste hundreåra til den kristne kyrkja utvikla hagiografien seg til å bli ein viktig litterær sjanger. Han kombinerer historisk informasjon, som er interessant for akademikarar, med historier og legender som er inspirerande og dermed interessante for eit mykje breiare publikum. Dei fyrste skriftene var *martyrium*, som skildra døden til ein martyr. Seinare, og særleg etter at dei store forfølgingane ebba ut, byrja ein å fokusera på livet til helgenen meir enn døden hans, og dette kunne bli skildra i eit *vita* («liv»).

I mellomalderen var hagiografi eit viktig særstudium innan både historie og religion, og kunne ofte innehalda verdifulle nedteikningar av lokal historie og institusjonar. Dei kunne vera dokumentasjon på folkelege og populære kultar, skikkar og tradisjonar. Samtidig var hagiografi eit ideologisk verk som i stor grad ikkje var knytt til historiske kjensgjerningar. Fleire helgenbiografiar blei skrivne fleire hundreår etter at den påstått helgenen var død, og forfattarane tok seg store fridommar for å dikta inn kva ein ikkje visste. I mange tilfelle tenderte helgenbiografiane til å skriva av kvarandre, og der den eine helgenbiografien til forveksling var lik den andre, og den historiske verdien av desse forteljingane er minimale. I moderne tid kan omgrepet hagiografi bli nytta nedsettande om eit biografiar og forteljingar kvar forfattarane er ukritiske eller servile til emnet sitt. Delvis som ein reaksjon på dette finst det i dag hagiografiske miljøet bollandistene, oppkalla etter Jean Bolland, eit vitskapleg selskap i Belgia (Société des Bollandistes) som utgir *[[Acta Sanctorum]]*, ein særs omfattande, kjeldekritisk katalog over helgenar og livet deira.

## Kjelder

**Denne artikkelen bygger på «[[:no:Hagiografi|Hagiografi]]» frå ,  den 22. oktober 2023.*
Koprolitt

Ein **koprolitt** er fossilisert dyreavføring. Koprolittar er klassifiserte som sporfossil i motsetning til kroppsfossil, då dei gjev bevis for åtferda til dyret, i dette tilfellet diett, i staden for morfologi. Namnet er avleidd frå dei greske orda κόπρος ('kopros', som betyr «møkk») og λίθος ('lithos', som betyr «stein»). Koprolittar vart først skildra av William Buckland i 1829. Før dette var dei kjende som «fossile grankonglar» og «bezoar-steinar». Dei tener eit verdifullt føremål innan paleontologi fordi dei gjev direkte bevis på predasjonen og kosthaldet til utdøydde organismar. Koprolittar kan variere i storleik frå nokre få millimeter til over 60 centimeter.

Som andre fossil har koprolittar fått mykje av den opphavlege samansetninga si erstatta av mineralførekomstar som silikat og kalsiumkarbonat. Menneskeleg avføring, på den andre sida, beheld mykje av den opphavlege organiske samansetninga si og kan rekonstitueres for å bestemme dei opphavlege kjemiske eigenskapane deira, sjølv om omgrepet koprolitt i praksis også blir brukt om gammalt menneskeleg fekalt materiale i arkeologiske samanhengar.

## Kjelder

* *Denne artikkelen inneheld omsett tekst frå «[[:en:Coprolite|Coprolite]]» frå , den 22. oktober 2023*

;Fotnotar

## Bakgrunnsstoff
Hilmar Alexandersen

**Hilmar Alexandersen** () var ein norsk felespelar og komponist.

Han var kjend for å spela taterviser og tradisjonell folkemusikk, og hadde ei rekkje utgjevingar, mellom anna serien *Gammeldanstreff* med P.A. Røstad.
Han var mottakar av «Torkjell Haugeruds Minnefond» (1975), var æresmedlem i Landslaget for Spelemenn 1978, og fekk Nord-Trøndelag fylkes kulturpris i 1987. Fram til 2001 var han den einaste, som i tillegg til Sigbjørn Berhoft Osa, hadde fått tildelt feleknappen i gull av Noregs Ungdomslag.

«Hilmarfestivalen» i Steinkjer vart etablert i 2003.
Musikken hans vart utgjeven på *Hjartespel*, i serien «This is music from Norway».
Gjermund Larsen stod bak bestillingsverket til Telemarkfestivalen 2006, der musikken til Alexandersen var hovedtema.

Hilmarprisen vart oppretta i 1991, og vert delt ut i namnet hans, i eit samarbeid mellom Steinkjer kommune  og Trøndelag fylkeskommune for fremje av folkemusikk.

## Kjelder

**Denne artikkelen bygger på «[[:nb:Hilmar Alexandersen|Hilmar Alexandersen]]» frå ,  den 22. oktober 2023.* 


## Bakgrunnsstoff
* Hilmarfestivalen
* Hilmar Alexandersen i Steinkjerleksikonet
Todirești

**Todirești** er namnet på fleire stader i Romania og Moldova:
* Todirești i Chetrosu, busetnad i kommunen Chetrosu i distriktet Anenii Noi i Moldova
* Todirești i Iași, landkommune (*comună*) i Iași fylke i Romania
* Todirești i Suceava, landkommune (*comună*) i Suceava fylke i Romania
* Todirești i Ungheni, landkommune i distriktet Ungheni i Moldova
* Todirești i Vaslui, landkommune (*comună*) i Vaslui fylke i Romania
Bragadiru

**Bragadiru** er namnet på fleire stader i Romania:
* Bragadiru i Ilfov, mindre bykommune (*oraș*) i Ilfov fylke
* Bragadiru i Teleorman, landkommune (*comună*) i Teleorman fylke
Bragadiru i Ilfov

**Bragadiru** er ein by i Ilfov fylke i Romania. Bragadiru vart oppretta som bykommune (*oraș*) i 2005.

## Busetnader

Bragadiru er ein *[[oraș]]* (mindre bykommune) med den eine busetnaden:

## Kjelder

* *Delar av denne artikkelen bygger på «[[:ro:Bragadiru|Bragadiru]]» frå , den 23. oktober 2023.* 

### Referansar
Edgar Stakset

**Edgar Stakset** () er ein tidlegare fotballspelar frå Steinkjer, fødd i Namdalseid. Åra 1960-67 spelte han 26 landskampar for Noreg. Stakset var «en friskus, spiller hardt og kontant». Han var oftast midtstoppar, men spelte òg sideback.

## Karriere
### Klubbspel
Stakset fekk sin debut på Steinkjer Idretts- & fotballklubb i 1954. Sommaren 1956 rykte laget opp i Hovudserien, to år seinare gjekk laget ned att i landsdelsserien. I 1961 fekk Steinkjer plass i den såkalla maratonserien: 1. divisjon 1961–62. Her enda Steinkjer på andreplass, berre seriemeisteren Brann sanka fleire poeng. Allereie hausten 1963 rykte Steinkjer ned i 2. divisjon. Sidan vart Stakset verande andredivisjons-spelar til 1971. Åra 1972 og 1973 var han spelande trenar for 4. divisjonslaget Beitstad. Han la opp etter å ha spela i steinkjerdrakt i 1974-sesongen.

### Landslagsspel
Stakset debuterte 28. august 1960 mot Finland. I 1963 var han med å vinne over Skottland på Brann stadion, og å tape 0–9 mot Polen i Stettin. Han gjorde ein av sine aller beste kampar då Noreg 16. juni 1965 slo Jugoslavia med 3–0 i VM-kvalifiseringskamp på Ullevål stadion. Stakset og landslagssjef Willi Kment gjekk ikkje overeins, så trass i gode landskampar fekk Stakset ikkje landslagsoppdrag etter 1967.

### Merittar
*Sølvplass i 1. divisjon: 1961/62 med Steinkjer IFK

## Kjelder

*Magnus Breili: *Fotballboken*, 1967.
*eu-football
Håkon Evjenth

**Håkon Evjenth** () var ein norsk forfattar og jurist frå Bodø, kjend for barnebøkene sine frå nordnorsk natur.

Evjenth vart cand.jur. i 1917 ved Universitetet i Oslo. To år seinare fekk han innført den fyrste vorsteh-hunden til Noreg. Frå 1921 dreiv han som sakførar i Vadsø. Interessa for kultur og natur leia til at han i 1927 gav ut boka *Finnmarksjakter*. Åra 1927-30 hadde han stipend frå Institutt for sammenlignende kulturforskning, og budde 4 år i ei gamme i Suonjo på Varangerhalvøya.

Størst merksemd fekk Evjenth med ungdomsromanen *3 på to og 2 på fire* i 1935. Denne og fleire andre bøker gjev innsikt i friluftsliv, nordnorsk geografi og samisk levevis. Under andre verdskrigen var Evjenth aktiv motstandsmann, sat 1943-45 fange i Bodø, Trondheim, Falstad og på Grini. *Krig i kvitt* vert rekna som den første romanen om krigen i Nord-Noreg.

## Bibliografi

**Skjønnlitteratur**
* 1928 &ndash; *Folk under fot* (roman)
* 1935 &ndash; *3 på to og 2 på fire* (ungdomsbok)
* 1936 &ndash; *På to og fire i Suonjo* (ungdomsbok)
* 1937 &ndash; *Over Kjølen i kano* (ungdomsbok)
* 1939 &ndash; *En fiskergutt i sameland* (ungdomsbok)
* 1940 &ndash; *På langferd i grenseland* (ungdomsbok)
* 1941 &ndash; *Falkefengeren* (ungdomsbok)
* 1945 &ndash; *Krig i kvitt* (ungdomsbok) 
* 1947 &ndash; *På falskt pass* (ungdomsbok)  
* 1948 &ndash; *Hytta i fjellet* (ungdomsbok) 

**Faglitteratur**
* 1927 &ndash; *Finnmarksjakter*
* 1938 &ndash; *Gutten som Norge glemte. Johan Koren*
* 1945 &ndash; *Han som reddet verden. Winston Churchill*
* 1946 &ndash; *Trollbotn*

## Kjelder

*Norsk biografisk leksikon
Măgurele

**Măgurele** kan vise til:
* Măgurele i Ilfov, mindre bykommune (*oraș*) i Ilfov fylke i Romania
* Măgurele i Prahova, landkommune (*comună*) i Prahova fylke i Romania
* Măgurele i Ungheni, landkommune i distriktet Ungheni i Romania
1 Decembrie i Ilfov

**1 Decembrie**, tidlegare *Copăcenii de Sus*, *Copăceni-Carada*, *Regele Ferdinand* og *30 Decembrie*, er ein kommune i Ilfov fylke i Romania. 

## Busetnader

1 Decembrie er ein *[[comună]]* (landkommune) med den eine busetnaden:

## Kjelder

* *Delar av denne artikkelen bygger på «[[:ro:1 Decembrie, Ilfov|1 Decembrie, Ilfov]]» frå , den 23. oktober 2023.* 

### Referansar
Berceni

**Berceni** er namnet på fleire stader i Romania:
* Berceni i București, bydel i Sektor 4 i București
* Berceni i Ilfov, landkommune (*comună*) i Ilfov fylke
* Berceni i Prahova, landkommune (*comună*) i Prahova fylke
Brănești

**Brănești** kan vise til:
* Brănești i Dâmbovița, landkommune (*comună*) i Dâmbovița fylke i Romania
* Brănești i Făget, busetnad i bykommunen (*oraș*) Făget i Timiș fylke i Romania
* Brănești i Gorj, landkommune (*comună*) i Gorj fylke i Romania
* Brănești i Ilfov, landkommune (*comună*) i Ilfov fylke i Romania
* Brănești i Ivancea, busetnad i landkommunen Ivancea i distriktet Orhei i Moldova
Cernica i Ilfov

**Cernica**, tidlegare *Cernica-Căldăraru* og *Cernica-Tânganu*, er ein kommune i Ilfov fylke i Romania. 

## Busetnader

Cernica er ein *[[comună]]* (landkommune) med desse busetnadane:

## Kjelder

* *Delar av denne artikkelen bygger på «[[:ro:Comuna Cernica, Ilfov|Comuna Cernica, Ilfov]]» frå , den 23. oktober 2023.* 

### Referansar
Cornetu

**Cornetu** er namnet på fleire stader i Romania:
* Cornetu i Ilfov, landkommune (*comună*) i Ilfov fylke
* Cornetu i Șimnicu de Sus, busetnad i landkommunen (*comună*) Șimnicu de Sus i Dolj fylke
* Cornetu i Slobozia Bradului, busetnad i landkommunen (*comună*) Slobozia Bradului i Vrancea fylke
Rother

**Rother** kan visa til:
*Elva Rother i East Sussex
*Elva Rother i West Sussex
*Elva Rother i South Yorkshire
*Slektsnamnet Rother
Hydaburg

**Hydaburg** (IPA: /ˈhaɪdəbɜːrɡ/ HYDE-ə-burg; *Higdáa G̱ándlaay* på haida) er ein by
av fyrste klasse
i Prince of Wales-Hyder Census Area i Alaska i USA. 
Namnet «Hydaburg» viser til det innfødde haidafolket.

Ved folketeljinga i 2000 hadde han eit folketal på 382. Ved folketeljinga i 2010 var folketalet 376, og i 2020 var det 376. 

## Kjelder

**Denne artikkelen bygger på «[[:no:Hydaburg|Hydaburg]]» frå ,  den 24. oktober 2023.*
Kim Tok-hun

**Kim Tok-hun** () er ein nordkoreansk politikar som var statsminister i Nord-Korea frå 13. august 2020 til 27. desember 2024.

Han er fullverdig medlem av presidiet i politbyrået i Det koreanske arbeidarpartiet og har også vore leiar for budsjettkomiteen til parlamentet. Han var også delegat for Nord-/Sør-Korea-koordineringsarbeidet før han 29. september 2019 blei utnemnd til visestatsminister av Den øvste folkeforsamlinga (parlamentsforsamlinga)

Kim Tok-hun har vore medlem av sentralkomiteen til Det koreanske arbeidarpartiet sidan den 7. partikongressen i mai 2016. Frå 11. april 2019 var han varamedlem til politbyrået, før han frå 31. desember 2019 blei fast medlem. I april 2020 blei han vald til leiar for budsjettkomiteen til folkeforsamlinga. Etter 2022 har han vore sett på som nest høgast på rangstigen etter Kim Jong-un.

I august 2023 kom Kim Jong-un med skarp kritikk av statsminister Kim Tok-hun og regjeringa for deira handtering av flaumkatastrofen i Ansok. Kritikken blei offentleggjord i ein artikkel i Korean Central News Agency. Kim Jong-un meinte at redningsarbeidet og arbeidet med gjenoppbygging var dårlig organisert og gjekk for seint.

## Kjelder

**Denne artikkelen bygger på «[[:nb:Kim Tok-hun|Kim Tok-hun]]» frå , den 24. oktober 2023.*
Thorleif Olsen

**Thorleif Werner Olsen** () var ein fotballspelar frå Oslo. Han var vinghalf på Vålerengen sitt fotball-lag frå etter verdskrigen til 1963. Over ein femårsperiode spelte han 34 landskampar for Noreg. «Toffa» Olsen var «en utrettelig sliter som aldri ga opp en ball».

## Karriere
### Klubbspel
Olsen var fast på Vålereng-laget i 18 sesongar. Frå Hovudserien kom i gong 1948, deltok han i 146 toppserie-kampar til arvtakaren 1. divisjon vart avslutta hausten 1963. Laget beste prestasjon kom allereie i 1948/49-sesongen, då Vålerengen vann A-avdelinga i Hovudserien. I seriefinalane mot Fredrikstad FK vart det tap både heime og borte. I NM-cupen kom ikkje Olsen og Vålerengen nokon gong forbi semifinalane. Han var 41 år og 332 dagar gammal då han i oktober 1963 på Brann stadion ikkje klarte hindre SK Brann verte seriemeister. Sidan har ingen i spelt kamp i norsk toppserie i høgare alder.

### Landslagsspel
Frå november 1950 til september 1955 spelte Olsen 34 kampar for Noregs landslag. Han var med då Noreg tapte OL-kampen mot Sverige i Tampere 21. juli 1952.

### Merittar
*Andreplass i Hovudserien: 1948/49 med Vålerengen IF 

## Kjelder
*Breili, M. (1967). *Fotballboken*. Oslo: Ch. Schibsteds Forlag. 
*Thorleif Olsen på *eu-Football.info*. Henta 24. oktober 2023. 

## Fotnotar
Mogoșoaia

**Mogoșoaia** er ein kommune i Ilfov fylke i Romania. 

## Busetnader

Mogoșoaia er ein *[[comună]]* (landkommune) med den eine busetnaden:

## Kjelder

* *Delar av denne artikkelen bygger på «[[:ro:Mogoșoaia, Ilfov|Mogoșoaia, Ilfov]]» frå , den 24. oktober 2023.* 

### Referansar
Snagov

**Snagov** er namnet på fleire stader i Romania:
* Snagov i Ilfov, landkommune (*comună*) i Ilfov fylke
* Snagov kloster, kloster på øy i Snagovsjøen
* Snagovsjøen, innsjø i Snagov kommune i Ilfov fylke
Șișești

**Șișești** er namnet på fleire stader i Romania:
* Șișești i Maramureș, landkommune (*comună*) i Maramureș fylke
* Șișești i Mehedinți, landkommune (*comună*) i Mehedinți fylke
Џ

**Џ** (minuskel **џ**) er ein bokstav i det kyrilliske alfabetet. Han vert brukt i serbisk og makedonsk, og svarer til ljoden /dʒ/ (denne ljoden vert òg brukt i engelsk for å uttala *just*, *edge*, *judge* osfr.). I det latinske alfabetet svarer han til digrafen *dž*.

## Kjelder
Ћ

**Ћ** (minuskel **ћ**) er ein bokstav i det kyrilliske alfabetet, og er éin av to bokstavar som symboliserer tsj-ljoden i det serbiske alfabetet. I det latinske alfabetet svarer han til *ć*, og viser til tsj-ljoden slik som han vert brukt i det engelske ordet *na*'t**ure''. Til skilnad svarer den andre tsj-ljoden ''č'' (kyrillisk [[Ч]]) til uttalen av det engelske ordet ***ch*'ocolate''.
І

**І** (minuskel: **і**) er ein bokstav i det kyrilliske alfabetet, som er heilt lik den latinske bokstaven I. Bokstaven vert brukt i belarusisk, kasakhisk og ukrainsk, og representerer ljoden /i/. Bokstaven svarar til bokstaven И, brukt i bl.a. russisk, og er avleia av den greske bokstaven iota (Ι, ι).
Ї

**Ї** (minuskel: **ї**) er ein bokstav i det kyrilliske alfabetet, brukt i ukrainsk og rusinsk. Bokstaven er heilt lik den latinske bokstaven i med det diakritiske teiknet ¨ over; Ï, ï. Den representerer ljoden /ji/.
Ј

**Ј** (minuskel: **ј**) er ein bokstav i det kyrilliske alfabetet, basert på den tilsvarande bokstaven J i det latinske, og har difor same utsjånad. Bokstaven er brukt i bl.a. makedonsk og serbisk, og representerer ljoden /j/.
Ќ

**Ќ** (minuskel: **ќ**) er ein kyrillisk bokstav brukt til å skriva makedonsk. Han er den 24. bokstaven i det makedonske alfabetet. Ќ representerer ein ustemd palatal plosiv  eller ustemd alveolo-palatal affrikat . 

Med latinske bokstavar kan han transkriberast som ć, eventuelt som ḱ. På norsk blir ќ transkribert som kj.
Han svarar til den serbiske bokstaven Ћ, som også blir transkribert som ć. Han representerer ljoden [c]~[t͡ɕ], til skilnad frå č (kyrillisk Ч), som representerer ljoden [t͡ʃ]. 

## Kjelder
Recea

**Recea** kan vise til:
* Recea i Argeș, ein landkommune (*comună*) i Argeș fylke i Romania
* Recea i Brașov, ein landkommune (*comună*) i Brașov fylke i Romania
* Recea i Ion Creangă, ein busetnad i landkommunen (*comună*) Ion Creangă i Neamț fylke i Romania
* Recea i Maramureș, ein landkommune (*comună*) i Maramureș fylke i Romania
* Recea i Rîșcani, ein landkommune i distriktet Rîșcani i Moldova
* Recea i Strășeni, ein landkommune i distriktet Strășeni i Moldova
* Recea i Țibănești, ein busetnad i landkommunen (*comună*) Țibănești i Iași fylke i Romania
* Recea i Ungheni, ein busetnad i bykommunen (*oraș*) Ungheni i Mureș fylke i Romania
Robert Graves

**Robert von Ranke Graves** () var ein britisk diktar, omsetjar og romanforfattar. Graves gav i alt ut over 140 enkelttitlar innanfor ei rekkje sjangrar, men utover poesien sin vil han nok bli hugsa best for dei historiske romanane sine og bøkene om mytologi.

## Liv og virke

### Bakgrunn
Robert Graves var fødd i Wimbledon i London som son av den engelsk-irske forfattaren Alfred Perceval Graves og yngre halvbror til forfattaren Philip Perceval Graves. Historikaren Leopold von Ranke var onkelen til mora hans.

Han busette seg på Mallorca i 1929, der han òg døydde og er gravlagd.

### Forfattarkarriere
Den fyrste boka til Graves kom ut i 1916, medan han sjølv kjempa på vestfronten. Ut over 1920-talet utgav han ei rekke diktsamlingar og bøker om poesi. 

Eit av dei best kjende verka hans er romanen *I, Claudius* (1934), som gjennom tv-serien med same namn frå 1976 fekk eit stort publikum. Medan desse utgivingane førte til eit kommersielt gjennombrot, var dikta hans stort sett pris på av eit mindre publikum. I 1948 gav han ut *The White Goddess*, ei essayistisk undersøking av gammal europeisk mytologi og poesi. Han er òg kjend for eit mykje brukt kompendium i gresk mytologi, *Greek Myths*, som fyrst blei gitt ut av Penguin Books i 1955 – det omfattande verket innehld også fleire av forfattaren sine eigne tolkingar. 

Graves var professor i lyrikk i Oxford frå 1961 til 1966.

Eit utval av dikta til Graves blei gjendikta på norsk av Ulrik Farestad og utgitt av Bokvennen Forlag i 2010.

### Privatliv
Robert Graves hadde åtte barn. Med den fyrste kona si Nancy Nicholson fekk han Jennie (som gifta seg med journalisten Alexander Clifford), David (som blei drepen i andre verdskrigen), Catherine (som gifta seg med den kjernefysiske forskaren Clifford Dalton) og Sam. Med den andre kona si, Beryl Graves (1915–2003), fekk han barna William, Lucia (òg ein omsetjar), Juan og Tomás (forfattar og musikar).

## Prisar (utval)

* 1935 – Hawthornden Prize for *I, Claudius*

## Kjelder

**Denne artikkelen bygger på «[[:no:Robert Graves|Robert Graves]]» frå ,  den 24. oktober 2023.*
Ў

**Ў** (minuskel **ў**) er ein bokstav i det kyrilliske alfabetet. Han er ein У med breve, og blir på belarusisk kalla for у нескладовае (*u njeskladovaje*), som betyr ‘u utan trykk’. Han blir kalla dette fordi han er kort og ikkje lagar ei ny trykkstaving. Ljoden kan minne om engelske W i «what».

På norsk blir bokstaven ў transkribert som w.

## Kjelder
Sigbjørn Framnes

**Sigbjørn Framnes** () er ein politikar for Framstegspartiet frå Stord. Sidan oktober 2023 har han vore ordførar i Stord kommune. Han er første vararepresentant til Stortinget for Hordaland frå 2021 til 2025.

Framnes har vore kommunestyrerepresentant for Stord FrP sidan 2007.

## Kjelder

## Bakgrunnsstoff
*Sigbjørn Framnes i Maritimt Forum.
Mainland

**Mainland** (engelsk for ‘fastland’) kan visa til:

* Mainland i Orknøyane, hovudøya i Orknøyane
* Mainland på Shetland, hovudøya på Shetland
* Mainland i Newfoundland and Labrador, *local service district* og *designated place* i Newfoundland and Labrador i Canada
* Mainland i Western Australia, tidlegare gruveby i Australia

* Mainland Cheese, eit ostemerke som tilhøyrer det australske føretaket Fonterra
Carl August Looft

**Carl August Looft**, fødd **Knutsen**, () var ein norsk barnelege frå Vestre Bærum i Akershus. Looft var den eine av de to fyrste barnelegane i Noreg.

Han var aktiv i Bergen frå 1890 til 1940, overlækjar 1894-1935 på Rosenbergs pleieanstalt for sinnssjuke. Looft var den fyrste i landet som i større omfang utførte epidemiologiske og kliniske granskingar av sjukdommar og tilstandar hos born. Han skreiv mange vektige vitskaplege avhandlingar som gjorde han kjent, også utanlands.

## Kjelder
*Norsk Allkunnebok. VIII. bandet. 1958
Charielva

**Chari-** eller **Shari-elva** er ei 1400 kilometer lang elv i Midt-Afrika. Ho er den største kjelda til vatn i Tsjadsjøen.

## Geografi
Chari-elva renn frå Sentral-Afrika gjennom Tsjad inn i Tsjadsjøen. Ho følgjer grensa til  Kamerun frå N'Djamena, der ho blir møtt av den vestlege og viktigaste bielva si, Logone-elva.

Elva tilfører 90 prosent av vatnet som flyter inn i Tsjadsjøen. &nbsp;Fjellens vatnshald dekkjer 548.747 km². Den viktigaste bielva er Logone, medan nokre mindre bielvar er Bahr Salamat, Bahr Sah), Bahr Aouk og Bahr Kéita.

Størstedelen av folkesetnaden i Tsjad, inkludert Sarh og hovudstaden N'Djamena, er konsentrert rundt elva.

I 2016 var Tsjad eit av fire land der rundormen *[[Dracunculus medinensis]]* framleis var endemisk. Dei fleste av dei gjenverande tilfella er konsentrert rundt elva Chari.

Elva er grunnlaget for ein viktig lokal fiskeindustri. Ein av dei mest verdsette fiskane der er nilåbor.

Sidan 1960-talet har det vore forslag om å senda vatn frå Ubangielva til Chari for å revitalisera Tsjadsjøen. Dette ville reversera overføringa av vatn til øvre Ubangi frå Chari frå Kongoelva, som ein trur fann stad i tidlege pleistocen.

## Historie
Saofolket skal ha budd ved denne elva.

Tilsigsområdet til Charielva har vore folkesett folk som har tala ulike tsjadiske språk, adamawa-språk, ubangisk-språk og Bongo-Bagirmi-språk.

## Kjelder

**Denne artikkelen bygger på «[[:en:Chari River|Chari River]]» frå ,  den 26. oktober 2023.*
Anton Johanson

**Anton Johan Johanson** () var ein svensk-norsk småbrukar og kyrkjetenar som i samtida vekte oppsikt som såkalla klarsynt.

Johanson var fødd i Tärnaby i Västerbotten. Saman med familien utvandra han til Lebesby i Finnmark då han var 18 år gammal. Sjølv dreiv han småbruket Gislåtten i Lebesby. Attåt var han i fleire tiår kyrkjetenar i Lebesby kirke. 26 somrar var han assistent under Norges Geografiske Oppmåling si kartlegging av Finnmarksvidda. I heimbygda Lebesby hadde han fleire kommunale og lokalpolitiske tillitsverv. Elles i Skandinavia vart Johanson vide kjent for sine dystre utsegner om komande hendingar i verda.

Han døydde i Oslo.

## Kjelder
*Store norske leksikon
Per Longva

**Per Ole Longva** () var ein norsk jurist, byråkrat og politikar frå Haram. Han var far til Svein Longva.

Far til Per Longva var styrar av landhandelen på Flemsøy/Skuløya. Sjølv prøvde Longva seg som handelsmann før han studerte jus ved Universitetet i Oslo. Frå 1933 var han sakførar i Florø. Fem år seinare byrja han i sekretær-stilling i Handelsdepartementet. Sidan var han byråsjef i Finansdepartementet til 1950. Åra 1950 til -66 var Longva sorenskrivar i Søre Sunnmøre, med tenestestad Volda. Her var han medlem av kommunestyret, ordførar i Volda kommune for Arbeidarpartiet perioden 1956-59. Frå 1966 var han sorenskrivar i Horten til utgangen av 1974. Longva og kona flytta så til Volda. 

## Kjelder
* Norsk Allkunnebok. VIII. bandet. 1958
Baia Sprie

**Baia Sprie** (ungarsk *Felsőbánya*, tysk *Mittelstadt*) er ein by i Maramureș fylke i Romania. Baia Sprie inngår i storbyområdet til fylkeshovudstaden Baia Mare.

## Busetnader

Baia Sprie er ein *[[oraș]]* (mindre bykommune) med desse busetnadane:

## Kjelder

**Delar av denne artikkelen bygger på «[[:ro:Baia Sprie|Baia Sprie]]» frå ,  den 26. oktober 2023.*  

### Referansar
Dragomirești i Maramureș

**Dragomirești** (ungarsk *Dragomérfalva*, tysk *Dragomir*) er ein by i Maramureș fylke i Romania. Dragomirești vart oppretta som bykommune (*oraș*) i 2004.

## Busetnader

Dragomirești er ein *[[oraș]]* (mindre bykommune) med den eine busetnaden:

## Kjelder

**Delar av denne artikkelen bygger på «[[:ro:Dragomirești|Dragomirești]]» frå ,  den 26. oktober 2023.*  

### Referansar
Byen e' Bergen

**Byen e’ Bergen** er ein song komponert av Ove Thue i samband med cupfinalen 1976, der Brann forresten møtte Sogndal og vann 2–1. I dag er han ein av dei best kjente supportersongane i Noreg, og blir alltid sungen på kampane til Brann. Når songen blir sungen på kampane er det som oftast berre refrenget som blir sunge.

Refrenget og den mest sungne delen av songen går som følgjer:


Byen e’ Bergen og laget e’ Brann, stedet e’ stadion’ og syng alle mann!
Heia Brann, Brann, Brann, Brann, Brann
Heia Brann!


## Annan bruk
Kjenningsmelodien som angir neste stopp for Bybanen når han kjem Brann stadion er dei fire siste tonane frå Byen e' Bergen. Uttrykket «Byen e' Bergen» blir ofte brukt for å uttrykkja stoltheit og lojalitet til byen og som ei påminning om den sterke kulturelle identiteten og samhaldet i Bergen.

## Kjelder

**Denne artikkelen bygger på «[[:no:Byen e’ Bergen|Byen e’ Bergen]]» frå ,  den 26. oktober 2023.*
Oscar Moe

**Oscar Moe** () var ein norsk prest og kyrkjehistorikar frå Holmestrand.

Far til Moe var skomakarmeister. Sjølv gjekk han borgarskulen i Holmestrand for å verte handelsmann. Seinare byrja han studere og vart cand.theol. i 1871. Etter å ha arbeidd som lærar på Kongsberg, fekk han i 1873 stilling som kallskapellan i Modum.

Frå 1880 til 1916 var Moe sokneprest i Kampen i Kristiania. Jamsides med prestegjerninga dreiv Moe  på med vitskapelege studiar, særleg med kyrkjehistorie. Han omsette Augustin si tekst «Om Guds Stat» til bokserien *Vidnesbyrd af Kirkefædrene*.

Oscar Moe var far til teologen Olaf Edvard Moe.

## Kjelder
* Norsk Allkunnebok. VIII. bandet. 1958
Li Ning

**Li Ning** () er ein kinesisk forretningsmann og tidlegare turnar.
Han er av zhuangfolket i byprefekturet Liuzhou i den autonome regionen Guangxi. Li vart trefaldig olympisk meister under Sommar-OL 1984, verdsmeister i lagkamp 1983 og i ringar i 1985. 

Li var med i det kinesiske seksmannslaget som vann bronse i lagkampen i Turn-VM 1981 i Moskva. To år seinare var han meir sentral i Kina-laget som tok gull i lagkampen i Turn-VM 1983 i Budapest, ein meisterskap der han vart andremenn i hopp og tredjemann i frittståande og ringar. Under dei olympiske sommarleikane 1984 i Los Angeles sanka Li 6 medaljar Han vann gullmedaljar i bøylehest, frittståande og ringar, sølvmedaljar i hopp og i lagtevlinga og bronsemedaljen i mangekampen. Ved Turn-VM 1985 i Montreal sikra han seg gull i ringar, sølv i bøylehest og i lagtevlinga, samt bronse i frittståande. I Turn-VM 1987 i Rotterdam enda han opp med sølvmedalje i ringar og i lagtevlinga. Han la opp som turnar etter å ha kome på femteplass i frittståande ved Sommar-OL 1988 i Seoul.

I 1989 grunnla han Li-Ning Company, ein leiande produsent  av idrettsutstyr, sko og treningsty. Li er framleis styreformann i selskapet.

Under opninga av Sommar-OL 2008 i Beijing tende Li Ning den olympiske elden ved å verte heist opp i lufta med kablar og «springe» i lufta rundt stadionet.

## Kjelder

**Denne artikkelen bygger på «[[:en:Li Ning|Li Ning]]» frå ,  den 27. oktober 2023.*  
*
Schwelm

**Schwelm** er ein by og ein kommune i Ruhr-området vest i forbundslandet Nordrhein-Westfalen i Tyskland, 7-8 kilometer nordaust for Bielefeld. Kommunen omfattar 20,5 km² og hyser 28&nbsp;723 ibuarar (2022).

## Kjelder

**Denne artikkelen bygger på «[[:de:Schwelm|Schwelm]]» frå ,  den 27. oktober 2023.*  

## Bakgrunnsstoff

*
Ville Valkonen

**Ville Valkonen** () er ein finsk politikar for Samlingspartiet. Etter at Ilkka Kanerva døydde 14. april 2022 vart han 29. april 2022 riksdagsmedlem etter han for Egentliga Finlands valkrins.

## Kjelder

## Bakgrunnsstoff
*
Milla Lahdenperä

**Milla Lahdenperä** () er ein finsk gründer og politikar for Samlingspartiet. Den 5. april 2023 blei ho riksdagsmedlem for Egentliga Finlands valkrins.

## Kjelder

## Bakgrunnsstoff
*
Slettvar

**Slettvar** eller **glattvar** (*Scophthalmus rhombus*) er ein flyndrefisk i varfamilien. 

Fisken blir opptil 75 cm lang og 8 kg. Han liknar på piggvar, men er smalare, og skinnet på den farga sida (oversida) er glatt. Oversida er gråspragla, medan blindsida som oftast er kvit. Som andre medlemmer i varfamilien er flyndra nesten alltid venstrevridd. Slettvaren lever på 5–70 meters djup. Han lever som oftast på sandbotn, og føda består av krepsdyr og ulike fiskeslag som brisling, hvitting, hyse, sil, sild og augepål. Slettvaren er rekna som ein utmerka matfisk, men er ikkje like ettertrakta som piggvaren. I Noreg blir det ikkje drive regulært fiske etter arten, men ein del blir tatt som bifangst.

## Kjelder

**Denne artikkelen bygger på «[[:no:Slettvar|Slettvar]]» frå ,  den 27. oktober 2023.*  

## Bakgrunnsstoff
* 
; Litteratur
* 
*
Vișeu de Sus

**Vișeu de Sus** (ungarsk *Felsővisó*, tysk *Oberwischau*) er ein by i Maramureș fylke i Romania.

## Busetnader

Vișeu de Sus er ein *[[oraș]]* (mindre bykommune) med desse busetnadane:

## Kjelder

**Delar av denne artikkelen bygger på «[[:ro:Vișeu de Sus|Vișeu de Sus]]» frå ,  den 27. oktober 2023.*  

### Referansar
Varfamilien

**Varfamilien** (Scophthalmidae) er ei gruppe flyndrefiskar. Artane i denne gruppa er venstrevendte (har auga på venstre side av kroppen), men det finst individ som er høgrevendte. Inndelinga av artar mellom dei forskjellige slektene er framleis omdiskutert og kan bli forandra.

## Artar som finst i Noreg

* glasvar
* hårvar
* piggvar
* slettvar
* småvar

## Kjelder

**Denne artikkelen bygger på «[[:no:Varer|Varer]]» frå ,  den 27. oktober 2023.*  

## Litteratur

* 

## Bakgrunnsstoff
*
Piggvar

**Piggvar** (*Scophthalmus maximus*) er ein flyndrefisk i varfamilien. Han har ein tjukk nesten rund kropp, med lengde opp til 1 m og vekt på 25 kg. Flyndra er vanlegvis venstrevridd og liknar på slettvar, men er lett å skilja frå denne på at skinnet på den farga sida (oppsida) har spreidde beinknutar, og dessutan er kroppsforma breiare. Den farga sida er gråspragla. Blindsida er vanlegvis reint kvit bortsett frå nokre mørke flekkar ved hovudet.

Piggvaren lever på sandbotn, helst på høvevis grunt vatn. Han er mest aktiv om sommaren, om vinteren ligg han mykje i ro. Føda er hovudsakleg botnlevande fiskar, som sil (tobis) og kutlingar, og til ei viss grad av fleirbørstemakkar og andre botndyr. Piggvaren er utbreidd langs det meste av norskekysten nord til Nordland.

## Matfisk
Piggvaren har eit ganske fast, heilt kvitt kjøt med delikat smak, og er høgt skatta som matfisk. Han er ein av dei best betalte fiskane frå norske farvatn. Dei gamle romarane lovpriste piggvar som «fasanen frå havet». Piggvaren blir fanga med garn og snurrevad, ein del blir òg tatt av sportsdykkarar. Oppdrettspiggvar blir seld til fiskegrossistar som igjen leverer det meste til eksklusive restaurantar.

## Oppdrett
På grunn av særs høg salspris har piggvaren vore ein attraktiv art for fiskeoppdrett. Han liker varmt vatn, og fleire av oppdrettsforsøka har vore knytte til kraftverk med tilgang på varmt spillvatn. Stolt Sea Farm Turbot Norway AS nyttar spillvarme frå Eramets smelteverk i Kvinesdal i Agder og har dei siste åra vore det einaste piggvaroppdrettet i Noreg. Årskapasiteten er 250 tonn piggvar.  Bløgga oppdrettspiggvar blir reinsa og pakka av Ulland AS på øya Hidra i Flekkefjord. Stolt-Nielsen Ltd. har òg fleire piggvaroppdrett i Spania med ein årskapasitet på over 5000 tonn. 

## Kjelder

**Denne artikkelen bygger på «[[:no:Piggvar|Piggvar]]» frå ,  den 27. oktober 2023.*  

## Bakgrunnsstoff
* 
; Litteratur 
* Torsvik, Mortensen, Nedreaas (red.) Fiskeribiologi ISBN 82-529-1720-8
Brice Oligui Nguema

**Brice Clotaire Oligui Nguema** () er ein gabonsk offiser som frå 30. august 2023 har vore president i Gabon og leiar for «Komiteen for endring av samfunnsinstitusjonar» (*Comité pour la transition et la restauration des institutions*, CTRI). Han er betrakta som ein av de leiande militære kuppmakarane som 30. august 2023 gjennomførte militærkupp i Gabon og avsette president Ali Bongo Ondimba.

## Biografi
Oligui studerte ved Meknes Royal Military Academy i Marokko. Han var personleg sekretær for den tidlegare presidenten Omar Bongo fram til Bongo døydde i 2009. Deretter tenestegjorde han som militærattaché ved dei gabonske ambassadane i Marokko og Senegal.

I oktober 2018 blei Oligui kalla heim for å overta som leiar for etterretningstenesta til presidentgarden etter Frédéric Bongo, halvbroren til Ali Bongo. Han blei også, i april 2019, forfremja til brigadegeneral. I april 2020 tok han over som sjef for presidentgarden, der han avløyste general Grégoire Kouna, fetteren til den tidlegare presidenten Ali Bongo. I 2021 sette han i gang igjen den såkalla «Operasjon Mamba», ein kampanje for å arrestere korrupte tenestemenn.

## Statskuppet i 2023
Statskuppet 30. august 2023 førte til at president Ali Bongo Ondimba blei avsett og «Komiteen for endring av samfunnsinstitusjonar» (Comité pour la transition et la restauration des institutions, CTRI) som overtok makta utnemnde Oligui til fungerande president i Gabon i ei kunngjering på statleg TV. I eit intervju seinare same dag refererte han til Bongo som «avgått» og sa at maktovertakinga skjedde på grunn av misnøye med utviklinga i landet, med Bongos slag i 2018 og avgjerda hans om å stille til val for ein tredje periode. Utnemninga hans blei seinare bekrefta av andre generalar, og han blei formelt innsett som overgangspresident i presidentpalasset 4. september.

I tiltredingstalen sin lova Nguema å halde frie val, men han gav ingen eksakt dato for når dette skulle gjennomførast. Han sa også at ei ny regjering skulle vere klar i løpet av få dagar.

## Kjelder

**Denne artikkelen bygger på «[[:nb:Brice Oligui Nguema|Brice Oligui Nguema]]» frå ,  den 3. oktober 2023.*
Maskorama (sesong 4)

**Den fjerde sesongen av ''[[Maskorama]]*** hadde premiere på [[NRK1]] den 11. november 2023. Programleiar for den fjerde sesongen var [[Silje Nordnes]]. I «detektivpanelet» sat [[Marion Ravn]], [[Tete Lidbom]] og [[Robert Stoltenberg]]. [[Kjell A. Nordström|Kjell A. Nordstrøm]] stod for kostyma i den fjerde sesongen av *Maskorama*.

==Deltakarar==




== Episodar ==
=== Veke 1 (11. november) ===


=== Veke 2 (18. november) ===


=== Veke 3 (25. november) ===


=== Veke 4 (2. desember) ===


=== Veke 5 (9. desember) ===


=== Finalen (16. desember) ===




== Kjelder ==


**Denne artikkelen bygger på «Maskorama» frå ,  den 25. oktober 2023.''  

## Bakgrunnsstoff
* Maskorama (sesong 4) på NRK nett-TV.